CELEX: 32010R0467
Language: bg
Date: 2010-05-25 00:00:00
Title: Регламент за изпълнение (ЕС) № 467/2010 на Съвета от 25 май 2010 година за налагане на окончателно антидъмпингово мито върху вноса на силиций с произход от Китайската народна република, чийто обхват е разширен и към вноса на силиций, изпратен от Република Корея, независимо дали е деклариран с произход от Република Корея, след проведено преразглеждане с оглед изтичане срока на действие в съответствие с член 11, параграф 2 и частично междинно преразглеждане в съответствие с член 11, параграф 3 от Регламент (ЕО) № 1225/2009

29.5.2010   
            
            
               BG
            
            
               Официален вестник на Европейския съюз
            
            
               L 131/1
            
         РЕГЛАМЕНТ ЗА ИЗПЪЛНЕНИЕ (ЕС) № 467/2010 НА СЪВЕТА
   от 25 май 2010 година
   за налагане на окончателно антидъмпингово мито върху вноса на силиций с произход от Китайската народна република, чийто обхват е разширен и към вноса на силиций, изпратен от Република Корея, независимо дали е деклариран с произход от Република Корея, след проведено преразглеждане с оглед изтичане срока на действие в съответствие с член 11, параграф 2 и частично междинно преразглеждане в съответствие с член 11, параграф 3 от Регламент (ЕО) № 1225/2009
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-нататък „основният регламент“), и по-специално член 9 и член 11, параграфи 2 и 3 от него,
   като взе предвид предложението, представено от Европейската комисия след консултация с Консултативния комитет,
   като има предвид, че:
   А.   ПРОЦЕДУРА
   
   1.   Действащи мерки
   
   
               (1)
            
            
               През март 2004 г. след провеждането на преразглеждане с оглед изтичане на срока на действие с Регламент (ЕО) № 398/2004 (2) Съветът наложи окончателно антидъмпингово мито върху вноса на силиций с произход от Китайската народна република (наричана по-нататък „КНР“). Ставката на окончателното мито, приложимо към нетната цена франко границата на Съюза преди обмитяване, беше 49 %. Първоначалните мерки бяха наложени с Регламент (ЕО) № 2200/90 (3).
            
         
               (2)
            
            
               През януари 2007 г. с Регламент (ЕО) № 42/2007 на Съвета (4) обхватът на окончателното антидъмпингово мито беше разширен и към вноса на силиций, изпратен от Република Корея, независимо дали е деклариран с произход от Република Корея.
            
         2.   Искане за преразглеждане с оглед изтичане на срока на действие и за частично междинно преразглеждане
   
   
               (3)
            
            
               След публикуването през октомври 2008 г. на известие за предстоящото изтичане на срока на действие на антидъмпинговите мерки, приложими за вноса на силиций с произход от КНР (5), на 1 декември 2008 г. Комисията получи искане за преразглеждане в съответствие с член 11, параграф 2 от основния регламент. Освен това на 18 декември 2008 г. Комисията получи искане за частично междинно преразглеждане в съответствие с член 11, параграф 3 от основния регламент.
            
         
               (4)
            
            
               Искането за преразглеждане с оглед изтичане на срока на действие бе подадено от Euroalliages (Посреднически комитет на металургичната индустрия) от името на производителите в Съюза, на които се пада основен дял, в конкретния случай — 100 %, от общото производство на силиций в Съюза. Искането се основаваше на вероятността изтичането на срока на действие на мерките да доведе до продължаване на дъмпинга и до повторение на вредата за промишлеността на Съюза.
            
         
               (5)
            
            
               Искането за частично междинно преразглеждане бе подадено от EUSMET (Европейски потребители на силициев метал) и обхватът му е ограничен до разглеждането на дъмпинга. Искането се основава на prima facie доказателства относно това,че обстоятелствата, въз основа на които са били определени мерките, са се променили и новите обстоятелства са с траен характер.
            
         
               (6)
            
            
               Комисията, след консултации с Консултативния комитет, стигна до заключението, че са налице достатъчно доказателства за започване на преразглеждане с оглед изтичане на срока на действие и на междинно преразглеждане, съответно по член 11, параграф 2, и член 11, параграф 3 от основния регламент, и публикува известие за започване на тези преразглеждания в Официален вестник на Европейския съюз
                   (6) (наричано по-нататък „известието за започване“).
            
         3.   Разследване
   
   
               (7)
            
            
               Комисията официално уведоми производителите заявители от Съюза, производителите износители от КНР, вносители/търговци, потребители от Съюза, за които е известно, че ще бъдат засегнати, и техните сдружения, както и властите в КНР за започването на преразглежданията.
            
         
               (8)
            
            
               С оглед на очевидно големия брой китайски производители износители, изброени в исканията, в известието за започване бе предвидена представителна извадка за определянето на дъмпинга и на вероятността от повторение или продължаване на дъмпинга, в съответствие с член 17 от основния регламент.
            
         
               (9)
            
            
               За да може Комисията да реши дали ще е необходима представителна извадка и, ако това е така, да подбере извадка, всички производители износители бяха помолени да заявят своя интерес пред Комисията и да предоставят, както е посочено в известието за започване, основна информация за своите дейности, свързани с разглеждания продукт, през периода от 1 януари 2008 г. до 31 декември 2008 г.
            
         
               (10)
            
            
               Комисията получи отговори от 11 дружества или групи от дружества от КНР. При все това, след разглеждане на предоставената от тези дружества информация бе установено, че само малък брой от отговорите са от дружества, осъществили износ за Европейския съюз на произведен от тях силиций. Поради това бе взето решение, че не е необходима представителна извадка по отношение на китайските производители износители.
            
         
               (11)
            
            
               Всички горепосочени дружества или групи от дружества от КНР също така заявиха своето намерение да изискат индивидуално разглеждане в съответствие с член 17, параграф 3 от основния регламент.
            
         
               (12)
            
            
               Комисията изпрати на китайските производители износители, за които е известно, че са засегнати, формуляри за заявления за третиране като дружество, работещо в условията на пазарна икономика („ТДПИ“) или за индивидуално третиране („ИТ“). Заявления за ТДПИ, или за ИТ — ако разследването констатира, че производителите износители не отговарят на условията за ТДПИ, бяха получени от трима китайски износители. Един от тези износители обаче впоследствие оттегли заявлението си, докато за останалите двама беше установено, че по време на РП не са изнасяли за Европейския съюз произведен от тях силиций. Поради това заявленията от страна на тези две дружества не бяха разгледани.
            
         
               (13)
            
            
               Освен това, шест други китайски дружества или групи от дружества подадоха заявления за ИТ. В хода на разследването обаче три дружества прекратиха съдействието си. От останалите три групи от дружества една е извършила продажби на разглеждания продукт на несвързан търговец. Разследването не можа да установи със сигурност дали пазарът на Съюза е бил крайното местоназначение на продажбите. Тъй като поради това тази група от дружества не може да бъде разглеждана като производител износител, заявлението за индивидуално третиране трябваше да бъде отхвърлено. Както е посочено в съображение 30, за едно дружество, при което съдействието беше недостатъчно по смисъла на член 18 от основния регламент, констатациите се основаваха на наличните факти. Заявлението за ИТ на последното дружество бе определено като допустимо.
            
         
               (14)
            
            
               На последно място, от двете останали дружества, пожелали да бъдат включени в представителната извадка и поискали отделно разглеждане, само едно е отговорило на въпросника в рамките на сроковете, посочени в известието за започване. Това дружество обаче не е изнасяло разглеждания продукт за пазара на Съюза.
            
         
               (15)
            
            
               Комисията изпрати въпросници на всички страни, за които е известно, че ще бъдат засегнати, както и на онези, които бяха поискали въпросник в рамките на срока, предвиден в известието за започване.
            
         
               (16)
            
            
               Комисията също така даде възможност на заинтересованите страни да изразят писмено своето становище и да поискат да бъдат изслушани в рамките на срока, предвиден в известието за започване.
            
         
               (17)
            
            
               Отговори на въпросници бяха получени от производителите заявители от Съюза, 12 потребители, две сдружения на потребители, шест износители/производители от Китай и трима производители от държавата аналог.
            
         
               (18)
            
            
               Комисията проучи и провери цялата информация, която счете за необходима с цел определяне на вероятността от продължаване или повторение на дъмпинга и вредата от него, както и с цел определяне на интереса на Съюза. Бяха извършени проверки на място в помещенията на следните дружества:
               
                            
                        
                        
                           Производители заявители от Съюза:
                           
                                       —
                                    
                                    
                                       Ferroatlantica SL, Мадрид, Испания
                                    
                                 
                                       —
                                    
                                    
                                       Ferropem SAS, Шамбери, Франция
                                    
                                 
                                       —
                                    
                                    
                                       RW Silicium GmbH, Покинг, Германия
                                    
                                 
                     
                            
                        
                        
                           Производители износители от КНР:
                           
                                       —
                                    
                                    
                                       Jinneng Group
                                    
                                 
                                       —
                                    
                                    
                                       Datong Jinneng Industrial Silicon Co., Datong
                                    
                                 
                                       —
                                    
                                    
                                       Shanghai Jinneng International Trade Co., Ltd, Shanghai
                                    
                                 
                                       —
                                    
                                    
                                       Chongqing Trust-Glory New Metal Group
                                    
                                 
                                       —
                                    
                                    
                                       Sichuan Dechang County Guo Yan Silicon Co. Ltd, Dechang
                                    
                                 
                                       —
                                    
                                    
                                       Chongqing Trust-Glory New Metal Co., Ltd, Chongqing
                                    
                                 
                                       —
                                    
                                    
                                       Bluestar Group
                                    
                                 
                                       —
                                    
                                    
                                       Bluestar Silicon Materials Co., Ltd, Lanzhou
                                    
                                 
                                       —
                                    
                                    
                                       China Bluestar International Chemical Co., Ltd, Beijing
                                    
                                 
                                       —
                                    
                                    
                                       Jingyu Sunny Silicon Co., Ltd, Jingyu
                                    
                                 
                                       —
                                    
                                    
                                       Mudanjiang Group
                                    
                                 
                                       —
                                    
                                    
                                       Mudanjiang Shunda Chemical Co., Ltd, Mudanjiang
                                    
                                 
                                       —
                                    
                                    
                                       Dongning Xinshun Guangfu Material Co., Ltd, Dongning
                                    
                                 
                                       —
                                    
                                    
                                       DC/JYKN group
                                    
                                 
                                       —
                                    
                                    
                                       Dalian DC Silicon Co., Ltd, Dalian- Sichuan Jinyang Kangning Silicon Co. Ltd, Leshan
                                    
                                 
                     
                            
                        
                        
                           Производители от държавата аналог (Бразилия):
                           
                                       —
                                    
                                    
                                       Globe Metais Industria e Comercio S.A., Breu Branco
                                    
                                 
                                       —
                                    
                                    
                                       Companhia Brasileira Carbureto de Calcio, Santos Dumont
                                    
                                 
                                       —
                                    
                                    
                                       Rima Industrial S/A, Belo Horizonte
                                    
                                 
                     
                            
                        
                        
                           Потребители:
                           
                                        
                                    
                                    
                                       Алуминиева промишленост:
                                       
                                                   —
                                                
                                                
                                                   Trimet Aluminium AG, Есен, Германия
                                                
                                             
                                                   —
                                                
                                                
                                                   Raffmetal S.p.A., Бреша, Италия
                                                
                                             
                                                   —
                                                
                                                
                                                   Vedani Carlo Metalli S.p.A., Милано, Италия
                                                
                                             
                                 
                                        
                                    
                                    
                                       Химическа промишленост:
                                       
                                                   —
                                                
                                                
                                                   Momentive Performance Materials GmbH, Леверкузен, Германия
                                                
                                             
                                                   —
                                                
                                                
                                                   Wacker Chemie AG, Мюнхен, Германия
                                                
                                             
                                                   —
                                                
                                                
                                                   Dow Corning Ltd, Кардиф, Обединеното кралство
                                                
                                             
                                 
                     
         4.   Разследван период в рамките на преразглеждането и разглеждан период
   
   
               (19)
            
            
               Разследването във връзка с продължаването или повторението на дъмпинга и вредата обхвана периода от 1 януари 2008 г. до 31 декември 2008 г. (наричан по-нататък „РПП“ или „разследваният период в рамките на преразглеждането“).
            
         
               (20)
            
            
               Разглеждането на тенденциите от значение за оценката на вероятността от продължаването или повторението на вредата обхвана периода от 1 януари 2005 г. до края на РПП (наричан по-нататък „разглежданият период“).
            
         Б.   РАЗГЛЕЖДАН ПРОДУКТ И СХОДЕН ПРОДУКТ
   
   1.   Разглеждан продукт
   
   
               (21)
            
            
               Разглежданият продукт е същият като този в предходните разследвания, а именно — силициев метал с произход от КНР, който понастоящем е класиран в код по КН 2804 69 00 (тегловно съдържание на силиций под 99,99 %). Единствено поради настоящата класификация, посочена в Комбинираната номенклатура, той следва да се разбира като „силиций“. Силицият с по-висока чистота, съдържащ тегловно не по-малко от 99,99 % силиций, който се използва предимно в промишлеността за електронни полупроводници, се класира в друг код по КН и не влиза в обхвата на настоящото разследване.
            
         
               (22)
            
            
               Силицият се произвежда в електродъгови пещи при карботермична редукция на кварц (силициев диоксид) при наличието на различни видове карборедуктори. Той се предлага под формата на късове, зърна, гранули или на прах, в зависимост от международно приетите технически спецификации по отношение на неговата чистота.
            
         
               (23)
            
            
               Силицият се използва предимно от два промишлени отрасъла: химическата промишленост — за производството на метилхлорсилани или трихлорсилани и тетрахлорсилиций, и алуминиевата промишленост — за производство на алуминиеви сплави, първични и вторични топилни агрегати, предназначени за производството на леярски сплави за различни промишлени отрасли, и по-специално за отраслите на автомобилостроенето и строителството.
            
         2.   Сходен продукт
   
   
               (24)
            
            
               Както при предходните преразглеждания с оглед изтичане на срока на действие и настоящото разследване показа, че силицият, произвеждан в КНР и изнасян за Съюза, силицият, произвеждан и продаван на вътрешния пазар на държавата аналог (Бразилия), и силицият, произвеждан и продаван в Съюза от производителите заявители от Съюза, имат еднакви основни физични и химични характеристики и еднакво основно приложение.
            
         
               (25)
            
            
               Поради това се стигна до заключение, че тези продукти трябва да бъдат разглеждани като сходни по смисъла на член 1, параграф 4 от основния регламент.
            
         В.   ДЪМПИНГ
   
   1.   Третиране като дружество, работещо в условията на пазарна икономика
   
   
               (26)
            
            
               Както бе посочено в съображение 12, в хода на разследването трите дружества, подали заявления за ТДПИ, или не са изнасяли произведен от тях силиций за Европейския съюз, или са оттеглили своите заявления за ТДПИ. Поради това ТДПИ не беше предоставено на нито едно дружество.
            
         2.   Индивидуално третиране („ИТ“)
   
   
               (27)
            
            
               По правило, в съответствие с член 2, параграф 7, буква а) от основния регламент, за държавите, попадащи в приложното поле на този член, се определя мито за цялата държава, ако изобщо трябва да се определя мито, с изключение на случаите, когато дружествата са в състояние да докажат, че отговарят на критериите, посочени в член 9, параграф 5 от основния регламент, и следователно имат право да получат ИТ.
            
         
               (28)
            
            
               Накратко и единствено със справочна цел тези критерии са изложени в обобщена форма по-долу:
               
                           а)
                        
                        
                           при дружества или съвместни предприятия, които изцяло или частично са чуждестранна собственост, износителите са свободни да репатрират капитал и печалби;
                        
                     
                           б)
                        
                        
                           експортните цени и количества и търговските условията се определят свободно;
                        
                     
                           в)
                        
                        
                           мажоритарният пакет акции принадлежи на частни лица и трябва да бъде доказано, че дружеството е достатъчно независимо от държавна намеса;
                        
                     
                           г)
                        
                        
                           обменът на валута се извършва по пазарен курс;
                        
                     
                           д)
                        
                        
                           държавната намеса не е такава, че да позволи заобикаляне на мерките, ако за отделни износители се прилагат различни митнически ставки.
                        
                     
         
               (29)
            
            
               На първо място следва да се отбележи, че посоченото в съображение 12 дружество, което първоначално подаде заявление за ТДПИ, но след това го оттегли, оттегли и своето искане за ИТ. По тази причина това заявление не бе разглеждано допълнително.
            
         
               (30)
            
            
               От шестте дружества или групи от дружества, които подадоха заявления само за ИТ, три прекратиха съдействието си, а едно не предостави необходимата информация в определените сроковете, поради което разследването беше значително възпрепятствано по смисъла на член 18 от основния регламент. Поради това тези дружества бяха счетени за неоказващи съдействие и констатациите за тях бяха основани на наличните факти в съответствие с член 18, параграф 1 от основния регламент.
            
         
               (31)
            
            
               Четирите засегнати дружества или групи от дружества бяха уведомени за възможността от използване на наличните факти и за причините за това, като получиха възможност да предоставят допълнителни разяснения в съответствие с член 18, параграф 4 от основния регламент. При все това, не бяха получени никакви доказателства или информация от нито едно от четирите дружества, които можеха да отстранят пропуските в предоставените от тях отговори или да променят заключението, че по отношение на тях следва да бъде прилаган член 18 от основния регламент.
            
         
               (32)
            
            
               От останалите две групи от дружества и както е посочено в съображение 13, една група от дружества не може да бъде разглеждана като производител износител на разглеждания продукт и поради това нейното заявление за индивидуално третиране не бе разгледано.
            
         
               (33)
            
            
               За последния износител бе установено, че отговаря на всички критерии, посочени в член 9, параграф 5 от основния регламент.
            
         
               (34)
            
            
               Въз основа на гореизложеното може да се направи заключението, че ИТ следва да бъде предоставено на Jinneng Group.
            
         3.   Нормална стойност
   
   3.1.   Държава аналог
   
   
               (35)
            
            
               В съответствие с член 2, параграф 7, буква а) от основния регламент нормалната стойност за производителите износители, на които не е предоставено ТДПИ, трябва да бъде установена въз основа на цената или на изградената стойност в държава аналог. Въпреки че в първоначалното разследване и в последвалите преразглеждания с оглед изтичането на срока на действие Норвегия беше използвана като държава аналог, настоящата разследване установи, че обстоятелствата по отношение на норвежкия пазар значително са се променили оттогава. Така например вътрешното производство на Норвегия е намаляло с около 20 % между 2005 и 2008 г., а вносът на силиций в Норвегия е представлявал 97 % от вътрешното потребление. По време на РП е съществувал само един национален производител, който е снабдявал вътрешния пазар.
            
         
               (36)
            
            
               Поради това, както беше предложено от двамата заявители, в известието за започване Бразилия беше посочена като подходяща трета държава с пазарна икономика. На практика разследването констатира, че Бразилия е вторият по големина световен производител на силиций след КНР, както и че бразилският пазар е силно конкурентен при наличието на седем производители на силиций, произвеждащи няколко различни класа силиций. Бразилия беше счетена и за отворен пазар със значителни обеми на внос, предимно от КНР. Въпреки че бяха приканени да направят това, нито една от заинтересованите страни не направи коментари относно избора на Бразилия.
            
         
               (37)
            
            
               Като се има предвид горното и въз основа на наличната към момента на избора информация се стигна до заключението, че Бразилия е най-подходящата държава аналог.
            
         3.2.   Определяне на нормалната стойност в държавата аналог
   
   
               (38)
            
            
               Трима производители от Бразилия оказаха съдействие чрез предоставянето на информация относно разходите и продажбите на силиций на вътрешния пазар в Бразилия. В съответствие с член 2, параграф 7, буква а) от основния регламент нормалната стойност за производителите износители, които не получиха ТДПИ, бе установена въз основа на проверената информация, получена от тези производители, както е изложено по-долу.
            
         
               (39)
            
            
               Бе проучено дали всеки вид от разглеждания продукт, продаван в представителни количества на бразилския вътрешен пазар, може да бъде считан за продаван в обичайни търговски условия по смисъла на член 2, параграф 4 от основния регламент. Това бе извършено, като за всеки вид на продукта бе установен делът на рентабилните продажби към независими клиенти на вътрешния пазар по време на разследвания период.
            
         
               (40)
            
            
               Когато обемът на продажбите на даден вид на продукта, реализиран на нетна продажна цена, равняваща се на или надвишаваща изчислените производствени разходи, представляваше повече от 80 % от общия обем на продажбите от този вид, и когато среднопретеглената цена на този вид се равняваше на или превишаваше производствените разходи, нормалната стойност бе основана на действителната цена на вътрешния пазар. Тази цена беше изчислена като среднопретеглената стойност на цените на всички осъществени продажби на вътрешния пазар на този вид на продукта по време на РП, независимо дали тези продажби са били рентабилни или не.
            
         
               (41)
            
            
               Когато обемът на рентабилните продажби на даден вид на продукта съставляваше 80 % или по-малко от общия обем на продажбите на този вид или когато среднопретеглената цена на този вид беше по-ниска от производствените разходи, нормалната стойност бе основана на действителната цена на вътрешния пазар, изчислена като среднопретеглената стойност само на рентабилните продажби на този вид.
            
         
               (42)
            
            
               В зависимост от вида на продукта, нормалната стойност бе установена въз основа на среднопретеглените продажни цени от всички продажби или на среднопретеглените продажни цени само от рентабилните продажби на вътрешния пазар на държавата аналог, въз основа на проверени данни на трима производители от тази държава.
            
         4.   Експортна цена
   
   
               (43)
            
            
               Целият обем на износа за Европейския съюз от единствения производител износител, получил ИТ, е бил извършен чрез свързан търговец, намиращ се в КНР, и впоследствие е бил препродаден на несвързани клиенти в Съюза. В този случай експортната цена беше установена въз основа на член 2, параграф 8 от основния регламент.
            
         
               (44)
            
            
               От промишлеността на Съюза бе изразено твърдението, че експортните цени не са определяни свободно по смисъла на член 9, параграф 5, буква б) от основния регламент. По-специално бе заявено, че между китайските митнически органи и износителите са били провеждани ценови „преговори“ с цел определяне на „разумно“ ценово ниво. Представените в това отношение доказателства обаче не бяха свързани със силиций, а освен това беше счетено, че проведените според твърдението „преговори“ не са повлияли на начислената на крайния клиент цена, която е била резултат от свободни преговори между страните. Поради това твърдението трябваше да бъде отхвърлено.
            
         
               (45)
            
            
               От промишлеността на Съюза бе изразено и твърдението, че дружеството, на което бе предоставено ИТ, е държавно, получавало е субсидии за материали и е извършвало значителна по мащаб търговска дейност, която би му позволила да осъществи заобикаляне на мерките. При разследването бе установено обаче, че през РПП въпросният износител вече не е бил държавна собственост, поради което в търговската му дейност не е осъществявана държавна намеса, която да позволи заобикалянето на мерките. По отношение на субсидиите за материали, твърдението бе счетено за необосновано. Поради това тези твърдения трябваше да бъдат отхвърлени.
            
         5.   Сравнение
   
   
               (46)
            
            
               Нормалната стойност и експортните цени бяха сравнени въз основа на цена франко завод. За да се гарантира обективно сравнение между нормалната стойност и експортната цена, бяха взети предвид, под формата на корекции, разликите, засягащи цените и тяхната сравнимост, в съответствие с член 2, параграф 10 от основния регламент. Когато беше приложимо и обосновано, бяха направени поисканите корекции по отношение на транспортните разходи, физическите характеристики, разходите за проверка, обработка и опаковане. Беше направена и корекция съгласно член 2, параграф 10, подточка i), тъй като бе установено, че свързаният търговец изпълнява функции на търговски представител, работещ на комисиона.
            
         
               (47)
            
            
               Разследването установи, че през РП износът на силиций е бил облаган с износни мита. Тъй като митата са оказвали влияние върху сравнимостта на цените, бе счетено за подходящо експортната цена да бъде коригирана в съответствие с член 2, параграф 10, буква к) от основния регламент по отношение на други фактори, оказващи влияние върху сравнимостта на цените.
            
         
               (48)
            
            
               Следва да се отбележи, че нормалната стойност и експортната цена бяха сравнени при едно и също ниво на косвено облагане., т.е. с включен ДДС.
            
         
               (49)
            
            
               Бе изказано твърдението, че фактът, че платеният ДДС при покупки на суровината силикон е подлежал на възстановяване, следва да бъде отразен при изчисляването на нормалната стойност. Бе установено обаче, че платеният при такива покупки ДДС е подлежал на приспадане, независимо от режима на възстановяване на ДДС при износ на експортните стоки и без оглед на тяхното местоназначение. Така фактът, че платеният ДДС при покупки на суровината силикон е подлежал на възстановяване, се счита за неутрален по своя характер фактор, който не оказва влияние върху сравнимостта на експортната цена и нормалната стойност. Поради това твърдението трябваше да бъде отхвърлено.
            
         
               (50)
            
            
               Бе изказано и твърдението, че използваната за отчитане на косвеното данъчно облагане методология е различна от използваната при други случаи и че ДДС върху продажби за износ е трябвало да бъде приспаднат от експортната цена. Следва да бъде отбелязано, че в член 2, параграф 10, буква б) от основния регламент е предвидено, че корекция за косвено данъчно облагане може да бъде направена единствено по отношение на нормалната стойност и при описаните в посочения член обстоятелства, които в този случай не са налице. Поради това твърдението бе отхвърлено.
            
         6.   Дъмпингов марж
   
   6.1.   За дружеството, получило ИТ
   
   
               (51)
            
            
               Дъмпинговият марж за единствения производител износител, получил ИТ, бе установен чрез сравняване на среднопретеглените експортни цени франко завод по номер на кода на продукта в Комбинираната номенклатура със съответната нормална стойност на държавата аналог, както бе установено по-горе.
            
         
               (52)
            
            
               Дъмпинговият марж за единствения производител износител, получил ИТ, изразен като процент от цената на вноса CIF на границата на Съюза преди обмитяване, е 16,3 %.
            
         6.2.   За всички останали износители/производители
   
   
               (53)
            
            
               За да се изчисли дъмпинговият марж за цялата държава, приложим за всички останали неоказали съдействие износители/производители от КНР, най-напред беше установено нивото на съдействие. Степента на съдействие беше ниска, а именно по-малка от 1 % от общия внос от КНР. Поради това дъмпинговият марж за неоказалите съдействие дружества бе установен чрез сравняване на средната импортна стойност на силиция от Китай, както е регистрирана в Евростат — надлежно коригирана, след приспадане на осъществените продажби от дружеството, получило ИТ, със съответната нормална стойност на държавата аналог, както бе установено по-горе.
            
         
               (54)
            
            
               Една от страните изказа твърдението, че нивото на съдействие не е било правилно оценено, тъй като един от съдействащите износители е изнесъл значителни количества силиций в Съюза. При тези обстоятелства се твърдеше, че получената от този износител информация е следвало да бъде използвана за изчисляване на дъмпинговия марж за цялата държава, както е било направено при посоченото в съображение 1 преразглеждане. Тези твърдения трябваше да бъдат отхвърлени въз основа на констатацията, че цените, които това дружество е начислявало на свързаното си дружество в Съюза, не са били формирани при договаряне между независими и равнопоставени страни.
            
         
               (55)
            
            
               Според друго твърдение, за определяне на дъмпинговия марж за цялата държава е следвало да бъдат използвани предоставените от съдействащите вносители данни. Както е посочено в съображение 54, голяма част от вноса на тези съдействащи страни не е бил осъществен при договаряне между независими и равнопоставени страни, поради което цените бяха счетени за ненадеждни. Останалата част от вноса не бе счетена за достатъчно представителна по отношение на количествата, за да може да послужи за основа на определянето на митото за цялата държава. Поради това твърдението бе отхвърлено.
            
         
               (56)
            
            
               След разгласяването при определянето на дъмпинговия марж за цялата държава бяха взети предвид получените коментари по отношение на продуктовата гама, използвана за изчисляване на нормалната стойност. Така сравнението беше направено, като бе използвана представената от съдействащите вносители информация по отношение на видовете на продукта.
            
         
               (57)
            
            
               На тази основа дъмпинговият марж за цялата държава възлиза на 19,0 % от цената CIF на границата на Съюза преди обмитяване.
            
         Г.   ТРАЕН ХАРАКТЕР НА ПРОМЕНЕНИТЕ ОБСТОЯТЕЛСТВА И ВЕРОЯТНОСТ ЗА ПРОДЪЛЖАВАНЕ НА ДЪМПИНГА
   
   1.   Траен характер на променените обстоятелства
   
   
               (58)
            
            
               В съответствие с член 11, параграф 3 от основния регламент бе проучено дали има разумно основание да се счете, че обстоятелствата относно дъмпинга имат траен характер.
            
         
               (59)
            
            
               За да се проучи дали установеното по време на РПП ниво на дъмпинговия марж има траен характер беше разгледано развитието на експортните цени и нормалната стойност.
            
         
               (60)
            
            
               На първо място следва да се отбележи, че дъмпинговият марж, констатиран в хода на последното преразглеждане (7), а именно 12,5 %, е по-близко до нивото, установено в хода на настоящата процедура, отколкото до сегашното ниво на мерките.
            
         
               (61)
            
            
               Що се отнася до експортните цени след РПП, по данни на Евростат те са намалели с около 15 % през първите девет месеца на 2009 г.
            
         
               (62)
            
            
               Що се отнася до нормалната стойност, в хода на разследването бе констатирано, че тя е намаляла в подобна степен през същия период. В резултат на това дъмпинговият марж за износа на силиций през първите девет месеца на 2009 г. би бил на подобно ниво като установения в рамките на РПП.
            
         
               (63)
            
            
               Горното показва, че китайските експортни цени са по-близко до световните цени, отколкото при първоначалното налагане на мерките (8).
            
         
               (64)
            
            
               Въз основа на горното бе направено заключението, че нивото на дъмпинга, констатирано в рамките на РПП, има траен характер.
            
         2.   Вероятност от продължаване на дъмпинга на нивата, установени при междинното преразглеждане
   
   
               (65)
            
            
               В съответствие с член 11, параграф 2 от основния регламент бе проучена вероятността дъмпингът да продължи в случай на отмяна на мерките на нивото, констатирано при междинното преразглеждане.
            
         
               (66)
            
            
               По отношение на вероятността от продължаване на дъмпинга бе проучено развитието на производството и производствения капацитет, както и вероятното развитие на износа за Европейския съюз и за пазари на други трети държави.
            
         3.   Производствен капацитет, производствен обем и потребление в КНР
   
   
               (67)
            
            
               Трябваше да бъде направена приблизителна оценка на общия капацитет за производство на силиций в КНР. Докато според статистическите данни (9), предоставени от засегнатите страни, общият капацитет за 2008 г. възлиза на 2,2 милиона тона, разследването констатира, че тази стойност е очевидно завишена, тъй като не отчита значителен брой изведени от експлоатация пещи (например поради преструктуриране на промишлеността за производство на силиций, икономическата криза и земетресението в провинция Съчуан през 2008 г.), както и нестабилните доставки на електроенергия в някои региони, водещи на практика до по-нисък капацитет от посочения в наличните статистически данни. След извършването на подходящи корекции действителният производствен капацитет бе изчислен на около 1,5 милиона тона, което съответства на увеличение от най-малко 25 % в сравнение с капацитета през 2002 г. (разследваният период от предходното преразглеждане с оглед изтичане на срока на действие, посочен в съображение 1 по-горе), когато е бил изчислен на 600 000 до 1,2 милиона тона (10).
            
         
               (68)
            
            
               EUSMET заяви, че е представило подробно изчисление на производствения капацитет в Китай, направено при използване на степен на натовареност на капацитета от 40 %. Според неговата оценка капацитетът възлиза на 1,16 млн. тона. Това твърдение обаче бе счетено за необосновано, по-специално поради непредоставянето на доказателства относно използваната степен на натовареност. Използваната от Комисията стойност на степента на натовареност се основава на проверени данни, предоставени от основните съдействащи производители в КНР, поради което беше счетена за най-надеждната налична информация в това отношение. Поради това твърдението трябваше да бъде отхвърлено.
            
         
               (69)
            
            
               Същата страна заяви също така, че пещите с капацитет, ненадвишаващ определена прагова стойност, ще бъдат затворени с решение на правителството, в резултат на което общият капацитет в Китай ще намалее още повече. При разследването обаче беше установено, че въпросната правителствена политика не се прилага на цялата територия на Китай. EUSMET не представи данни за броя на съответните пещи и въздействието върху общия капацитет. При разследването също така не беше установено значително намаляване на капацитета по тази причина. Поради това твърдението трябваше да бъде отхвърлено.
            
         
               (70)
            
            
               Според друго твърдение на EUSMET производственият капацитет е бил почти равен на обема на продажбите в КНР през 2008 г., т.е. 960 000 тона, без обаче да бъдат представени доказателства за това. Освен това върху обема на продажбите са оказвали влияние различни фактори (като например производство за складови запаси, снабдяване със суровини и логистични проблеми, свързани с олимпийските игри), поради което бе заключено, че обемът на продажбите не може да бъде счетен за равен на производствения капацитет. Поради това твърдението бе отхвърлено.
            
         
               (71)
            
            
               Що се отнася до обема на производството на силиций, въз основа на наличната информация разследването констатира значително увеличение на производствения обем със 79 % — от 535 000 тона през 2002 г. до 960 000 тона по време на РПП. Поради това свободният капацитет е консервативно оценен на около 540 000 тона по време на РПП, която стойност се доближава до общото потребление в ЕС по време на РПП и представлява приблизително двойният размер на вътрешното потребление на силиций в Китай по време на същия период (вж. съображение 72).
            
         
               (72)
            
            
               Същевременно разследването констатира, че потреблението на Китай, представляващо около 280 000 тона през РПП, вероятно ще се увеличи през следващите години, както е посочено в съображение 73. Увеличеното потребление следва да се разглежда като комбинация от фактори и политически мерки по отношение на промишлеността за производство на силиций и други промишлени отрасли надолу по производствената верига. Промишлеността надолу по производствената верига в КНР се разширява и са реализирани и планирани за близкото бъдеще редица инвестиции, които да задоволят нарастващата потребност от продукти надолу по производствената верига. Освен това китайските власти са въвели ограничения за вноса от няколко държави (например Германия, Обединеното кралство, Япония и САЩ) по отношение на един важен продукт надолу по производствената верига (силоксан), който е бил доставян в значителни количества от тези държави.
            
         
               (73)
            
            
               Макар и да е трудно да се установи точното въздействие на политическите мерки, включително преструктурирането на промишлеността за производство на силиций, няколко заинтересовани страни посочиха, че търсенето в КНР ще достигне до около 580 000 тона до края на 2011 г. Тази прогноза бе счетена за разумна.
            
         
               (74)
            
            
               Независимо от това, дори да се вземе под внимание посочената прогноза за търсенето на вътрешния пазар и дори ако китайският износ за други пазари достигне високите нива от 2008 г. (вж. съображение 79), свръхкапацитетът все още ще бъде значителен (около 240 000 тона през 2011 г.). Следва също така да се отбележи, че с оглед на протичащия процес на преструктуриране вероятно в КНР ще се увеличи не само търсенето, но и производственият капацитет и производствените обеми.
            
         
               (75)
            
            
               По отношение на вероятното увеличение на производствения капацитет в КНР EUSMET представи информация за няколко планирани завода за силиций и изказа твърдението, че повечето от тези заводи няма да бъдат построени. Твърдението се основаваше основно на изявления на членове на EUSMET и не беше обосновано. EUSMET изказа и твърдението, че ако е вероятно китайският производствен капацитет да се увеличи, това би се дължало най-вече на планиран от производител на Съюза проект, който би добавил 100 000 метрични тона на година към производствения капацитет на КНР. Представената от EUSMET информация не беше обоснована, поради което неговото твърдение бе отхвърлено.
            
         
               (76)
            
            
               Във връзка с това EUSMET изказа твърдението, че темпът на растеж на потреблението на китайския вътрешен пазар е много по-голям от този на производството и ще продължи да се увеличава. Поради това производственият обем в КНР не може да задоволи напълно търсенето на китайския вътрешен пазар. Както беше заявено по-горе, не се оспорва това, че търсенето на китайския вътрешен пазар вероятно ще се увеличи в бъдеще. Също според изложеното по-горе обаче констатациите от разследването не потвърдиха направените от EUSMET твърдения. EUSMET не представи данни за количествата нито във връзка с увеличението на търсенето, нито във връзка с бъдещите производствени обеми в Китай, както и не представи друга информация или данни в подкрепа на твърдението си, което поради това трябваше да бъде пренебрегнато.
            
         4.   Обем и цена на вноса от КНР в ЕС и пазари на други трети държави
   
   
               (77)
            
            
               По време на разглеждания период китайският износ за ЕС се е увеличил със 113 % въпреки действащите мерки. Що се отнася до цените и независимо от тенденцията на нарастване по време на РПП, през разглеждания период в ЕС те са били под продажните цени на промишлеността на Съюза. Както е посочено в съображения 54 и 62, експортните цени на силиция за ЕС също са били на значителни дъмпингови нива както през РПП, така и след него.
            
         
               (78)
            
            
               Ценовото ниво в ЕС въпреки това е било по-високо, отколкото на пазари на други трети държави. Това отчасти обяснява силния интерес на китайските износители към пазара на Съюза въпреки действащите антидъмпингови мерки. В този контекст следва също така да се отбележи, че китайските износители са заобикаляли действащите антидъмпингови мерки чрез претоварване на стоките през Република Корея (11), което е допълнителен аргумент за заключението, че китайските износители проявяват силен интерес към пазара на Съюза.
            
         5.   Обем и цени на китайския износ за трети държави
   
   
               (79)
            
            
               Китайският износ за пазари на други трети държави е бил значителен по обем и е надвишавал количествата, изнасяни за Европейския съюз. При все това, следва да се отбележи също така че цените FOB за трети държави са били средно между 4 % и 14 % по-ниски от експортната цена за ЕС през 2008 г. и съответно през първите девет месеца на 2009 г. (12).
            
         
               (80)
            
            
               EUSMET изказа твърдението, че констатациите на Комисията за по-високи средни експортни цени на Китай за Съюза не са отчели продуктовата гама на други пазари. Следва да се отбележи, че EUSMET не представи никакви данни в подкрепа на това твърдение. Всъщност не представи никаква информация или обяснение за това в каква степен би се различавала продуктовата гама на износа за други трети държави. Освен това представените данни за ценови разлики между видове на продукта бяха свързани единствено с пазара на ЕС и се отнасяха за период много преди РПП, а именно 2001/2002 г. По тази причина това не можеше да бъде счетено за достатъчно точна база за определяне на ценови разлики между видове на продукта по време на РПП и след него. Във всеки случай свързаната с РПП налична информация не промени заключенията от съображение 79. Поради това твърдението бе отхвърлено.
            
         
               (81)
            
            
               С изключение на САЩ, които са защитени с високи антидъмпингови мита (139,49 %) за силиций с произход от КНР, китайският износ се е ползвал със свободен достъп до пазари на други трети държави.
            
         
               (82)
            
            
               EUSMET заяви, че азиатският пазар ще бъде основното местоназначение за китайския силиций и че растежът на японския и на корейския пазар ще бъде значителен. Не се оспорва това, че Азия е основното местоназначение за китайския силиций. При все това, въпреки че потреблението на японския и на южнокорейския пазар може да се увеличи през следващите години, не се очаква това увеличение на потреблението да е такова, че да може да поеме значителния китайски свръхкапацитет. Освен това разследването показа, че на японския пазар, който е основният експортен пазар за Китай, има свръхпредлагане на китайски силиций.
            
         
               (83)
            
            
               EUSMET изрази твърдението, че ако мерките отпаднат, схемите на снабдяване на потребителите от химическата промишленост няма да се променят. Това твърдение обаче не беше подкрепено от разследването, тъй като различни потребители (химически и алуминиеви приложения) заявиха, че в действителност ще увеличат закупуваните от Китай количества, ако мерките отпаднат. Поради това твърдението бе отхвърлено.
            
         
               (84)
            
            
               С оглед на горното се очаква китайският свободен капацитет да бъде насочен към пазара на Съюза, ако се допусне отпадане на мерките.
            
         
               (85)
            
            
               Предвид факта че вносът в ЕС по време на РПП е бил дъмпингов, е твърде вероятно дъмпингът да продължи, ако се допусне отпадане на мерките. Това се потвърждава от развитието след РПП, когато вносът на силиций от КНР продължава да се осъществява на ценови нива под тези по време на РПП (вж. съображение 131).
            
         6.   Заключение
   
   
               (86)
            
            
               Разследването показа, че обемите на износа на разглеждания продукт за ЕС са се увеличили значително и констатираното ниво на дъмпинга за този внос е било значително по време на РПП.
            
         
               (87)
            
            
               Предвид свободния капацитет в КНР по време на РПП и въпреки нарастващото търсене на вътрешния пазар, е много вероятно големи количества силиций да бъдат изнесени за ЕС на дъмпингови цени, ако се допусне отпадане на мерките. В действителност търсенето на вътрешния пазар в КНР няма да е в състояние да поеме свободния капацитет и пазарът на ЕС е единственият значителен пазар, към който може да бъде насочен свръхкапацитетът. Пазарът на ЕС в действителност е атрактивен пазар за китайския износ, тъй като цените за клиентите от ЕС са като цяло по-високи от тези за клиенти от трети държави. Интересът на китайските износители към пазара на ЕС също така се потвърждава от практики на заобикаляне на мерки в миналото.
            
         
               (88)
            
            
               Поради това се стига до заключението, че съществува вероятност от продължаване на дъмпинга.
            
         Д.   ОПРЕДЕЛЕНИЕ ЗА ПРОМИШЛЕНОСТ НА СЪЮЗА
   
   
               (89)
            
            
               Тримата производители жалбоподатели от Съюза отговориха на въпросниците и оказаха пълно съдействие в хода на разследването. Производството на жалбоподателите представлява общото производство на Съюза по смисъла на член 4, параграф 1 от основния регламент.
            
         Е.   СЪСТОЯНИЕ НА ПАЗАРА НА СЪЮЗА
   
   1.   Предварителна забележка
   
   
               (90)
            
            
               Конкретните данни, свързани с промишлеността и потреблението на Съюза, трябваше да бъдат индексирани в съответствие с член 19 от основния регламент, тъй като промишлеността на Съюза обхваща само трима производители, двама от които принадлежат към една и съща група. Данните на Евростат трябваше да бъдат коригирани, за да се вземат под внимание данните, за които бе поискано поверително третиране от страна на държавите-членки по отношение на техния внос на силиций и по тази причина също трябваше да бъдат индексирани.
            
         2.   Потребление на Съюза
   
   
      Таблица 1
   
   
      Потребление на Съюза (въз основа обем на продажбите)
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               115
            
            
               118
            
            
               121
            
         
               Промяна за годината
            
            
               —
            
            
               15 %
            
            
               3 %
            
            
               3 %
            
         
               
                  Източник: Проверени отговори на въпросника на промишлеността на Съюза и коригирани статистически данни на Евростат.
            
         
               (91)
            
            
               Потреблението на Съюза бе основано на комбинирания обем на продажбите от промишлеността на Съюза в Съюза и обема на вноса от трети държави, въз основа на коригирани данни на Евростат.
            
         
               (92)
            
            
               На тази основа и както е показано в таблица 1 по-горе, потреблението на Съюза по време на разглеждания период се е увеличило значително, а именно с 21 %.
            
         3.   Обем, пазарен дял и цени на вноса от КНР
   
   
      Таблица 2
   
   
      Внос от Китай по обем, пазарен дял и вносна цена
   
   
               Индекси
            
            
               2005 г.
            
            
               2006 г.
            
            
               2007 г.
            
            
               РПП
            
         
               Обем на вноса
            
            
               100
            
            
               183
            
            
               168
            
            
               213
            
         
               Пазарен дял
            
            
               100
            
            
               159
            
            
               143
            
            
               176
            
         
               Вносна цена CIF EUR/тонове
            
            
               100
            
            
               106
            
            
               120
            
            
               188
            
         
               
                  Източник: Коригирани статистически данни на Евростат.
            
         
               (93)
            
            
               По време на разглеждания период обемът на вноса от КНР се е увеличил със 113 %, докато потреблението в Съюза е нараснало с 21 %. Данните включват вноса на силиций от Република Корея, тъй като през 2007 г. дейстивето на мерките бе разширено и по отношение на тази държава след процедура във връзка със заобикаляне на антидъмпингови мерки. Въпреки въведените антидъмпингови мерки китайският пазарен дял се е увеличил със 76 процентни пункта по време на разглеждания период и е доста над пазарния дял от 3,9 %, постигнат през 2002 г. — РПП за предходното разследване. По-голямата част от вноса от КНР обаче, а именно около 90 %, е бил осъществен в условията на режим на активно усъвършенстване с отложено плащане на митата.
            
         
               (94)
            
            
               Средните цени на вноса от КНР са се увеличили с 88 % през разглеждания период. По-голямо увеличение на цените обаче се е наблюдавало между 2007 г. и РПП.
            
         
               (95)
            
            
               Средните цени франко завод на промишлеността на Съюза бяха сравнени със средните цени CIF на китайския внос на границата на Съюза. Тези цени са извлечени от коригирани данни на Евростат и включват разходи след вноса, мита и антидъмпингови мита. Сравнението показа, че китайските цени на внос не подбиват продажните цени на промишлеността на Съюза по време на РПП. В средните цени на китайския внос са включени също така продажбите на китайски силиций, предназначен за активно усъвършенстване. Следва да се отбележи, че през РПП цените на силиция, предназначен за активно усъвършенстване и представляващ по-голямата част от китайския внос, са били средно с 15 % по-високи от цените на силиция за свободно обращение.
            
         
               (96)
            
            
               Въз основа на горното бе констатирано, че ако мерките не бяха въведени, цените на китайския внос за количества, предназначени за свободно обращение, биха подбили тези на промишлеността на Съюза с 12 %.
            
         4.   Обем, пазарен дял и цени на вноса от други трети държави
   
   
      Таблица 3
   
   
      Внос от други трети държави (обем)
   
   
               Индекси
            
            
               2005 г.
            
            
               2006 г.
            
            
               2007 г.
            
            
               РПП
            
         
               Норвегия
            
            
               100
            
            
               114
            
            
               100
            
            
               113
            
         
               Бразилия
            
            
               100
            
            
               113
            
            
               123
            
            
               93
            
         
               Русия
            
            
               100
            
            
               39
            
            
               114
            
            
               116
            
         
               Босна и Херцеговина
            
            
               100
            
            
               202
            
            
               165
            
            
               174
            
         
               Други трети държави
            
            
               100
            
            
               110
            
            
               101
            
            
               118
            
         
               Общо
            
            
               100
            
            
               112
            
            
               112
            
            
               110
            
         
               Пазарен дял
            
            
               100
            
            
               97
            
            
               95
            
            
               91
            
         
               
                  Източник: Евростат.
            
         
      
   
      Таблица 4
   
   
      Внос от други трети държави (средни цени)
   
   
               Индекси
            
            
               2005 г.
            
            
               2006 г.
            
            
               2007 г.
            
            
               РПП
            
         
               Норвегия
            
            
               100
            
            
               93
            
            
               101
            
            
               128
            
         
               Бразилия
            
            
               100
            
            
               98
            
            
               108
            
            
               149
            
         
               Русия
            
            
               100
            
            
               130
            
            
               116
            
            
               170
            
         
               Босна и Херцеговина
            
            
               100
            
            
               102
            
            
               116
            
            
               163
            
         
               Други трети държави
            
            
               100
            
            
               112
            
            
               116
            
            
               119
            
         
               Общо
            
            
               100
            
            
               100
            
            
               108
            
            
               145
            
         
               
                  Източник: Евростат.
            
         
               (97)
            
            
               Докато общият обем на вноса на силиций от трети държави, различни от КНР и Република Корея, се е увеличил с 10 % през разглеждания период, пазарният дял на този внос е намалял с девет процентни пункта през РПП. Основните износители за Съюза са били Бразилия, Норвегия и Русия, докато Босна и Херцеговина е била нов източник на доставки.
            
         
               (98)
            
            
               Цените на вноса от тези държави са се увеличили с 45 % през разглеждания период. Те са били средно с 15 % по-високи от китайските цени, освен през РПП, когато са били с 5 % по-ниски.
            
         5.   Икономическо състояние на промишлеността на Съюза
   
   5.1.   Производство, производствен капацитет и степен на използване на капацитета
   
   
      Таблица 5
   
   
      Производство, производствен капацитет и степен на използване на капацитета на Съюза
   
   
               Индекс
            
            
               2005 г.
            
            
               2006 г.
            
            
               2007 г.
            
            
               РПП
            
         
               Производство
            
            
               100
            
            
               94
            
            
               108
            
            
               107
            
         
               Промяна за годината
            
            
               —
            
            
               –6 %
            
            
               14 %
            
            
               0 %
            
         
               Производствен капацитет
            
            
               100
            
            
               102
            
            
               112
            
            
               114
            
         
               Промяна за годината
            
            
               —
            
            
               2 %
            
            
               11 %
            
            
               2 %
            
         
               Степен на използване на капацитета
            
            
               100
            
            
               92
            
            
               96
            
            
               94
            
         
               Промяна за годината
            
            
               —
            
            
               –8 %
            
            
               3 %
            
            
               –2 %
            
         
               
                  Източник: Проверени отговори на въпросника на промишлеността на Съюза.
            
         
               (99)
            
            
               Производството на промишлеността на Съюза се е увеличило със 7 % по време на разглеждания период. Производственият капацитет на промишлеността на Съюза е отбелязал общо увеличение от 14 % през разглеждания период в резултат на направените инвестиции. При все това, използването на капацитета е намаляло с 6 % по време на разглеждания период. Това развитие трябва да се разглежда в контекста на значителното увеличение на потреблението на Съюза през същия период с 21 %.
            
         5.2.   Запаси
   
   
      Таблица 6
   
   
      Запаси
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               91
            
            
               82
            
            
               82
            
         
               Промяна за годината
            
            
               —
            
            
               –9 %
            
            
               –9 %
            
            
               0 %
            
         
               
                  Източник: Проверени отговори на въпросника на промишлеността на Съюза.
            
         
               (100)
            
            
               Запасите са намалели с 18 % по време на разглеждания период. Това се е дължало на високото търсене, по-специално през 2007 г. и РПП, които са били изключително благоприятни периоди от икономическия цикъл. През 2005 г. запасите са представлявали около 27 % от обема на продажбите на промишлеността на Съюза в ЕС, докато по време на РПП те са намалели до 19 % от обема на продажбите в ЕС.
            
         5.3.   Продажби, пазарен дял и цени
   
   
      Таблица 7
   
   
      Обеми и стойности на продажбите
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Продажби в обем (индекс)
            
            
               100
            
            
               103
            
            
               116
            
            
               118
            
         
               Промяна за годината
            
            
               —
            
            
               3 %
            
            
               13 %
            
            
               2 %
            
         
               Продажби в стойност (индекс)
            
            
               100
            
            
               105
            
            
               132
            
            
               178
            
         
               Промяна за годината
            
            
               —
            
            
               5 %
            
            
               27 %
            
            
               45 %
            
         
               
                  Източник: Проверени отговори на въпросника на промишлеността на Съюза.
            
         
      
   
      Таблица 8
   
   
      Пазарен дял на промишлеността на Съюза
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               89
            
            
               98
            
            
               98
            
         
               Промяна за годината
            
            
               —
            
            
               –11 %
            
            
               9 %
            
            
               –1 %
            
         
               
                  Източник: Проверени отговори на въпросника на промишлеността на Съюза, коригирани статистически данни на Евростат.
            
         
      
   
      Таблица 9
   
   
      Единични продажни цени на промишлеността на Съюза
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               102
            
            
               114
            
            
               150
            
         
               Промяна за годината
            
            
               —
            
            
               2 %
            
            
               12 %
            
            
               37 %
            
         
               
                  Източник: Проверени отговори на въпросника на промишлеността на Съюза.
            
         
               (101)
            
            
               Обемът на продажбите на промишлеността на Съюза се е увеличил с 18 % по време на разглеждания период. Същевременно стойността на продажбите се е увеличила със 78 %, като по-големи увеличения са отбелязани през 2007 г. и РПП като следствие от увеличеното търсене на пазара за силиций. При все това, пазарният дял на промишлеността на Съюза е спаднал с два процентни пункта през РПП. Намаляването на пазарния дял на промишлеността на Съюза, както и намаленото ниво на използване на капацитета през разглеждания период, както е посочено в съображение 99, показа, че промишлеността на Съюза не е успяла да се възползва напълно от увеличеното търсене и потребление на пазара за силиций, по-специално по отношение на пазарния дял.
            
         
               (102)
            
            
               Единичните продажни цени на промишлеността на Съюза са се увеличили значително през 2007 г. и РПП, тъй като през тези две години се е наблюдавало силно търсене на пазара за силиций, което е довело до изключително високи цени. По време на разглеждания период средните цени на промишлеността на Съюза са се увеличили с 50 %. Значителното увеличение на продажните цени в съчетание с по-малкото увеличение на производствените разходи са изиграли основна роля за същественото подобряване на финансовото състояние на промишлеността на Съюза.
            
         5.4.   Фактори, които засягат цените на Съюза
   
   
               (103)
            
            
               Силното търсене по време на разглеждания период е довело до значително увеличение на цените. Ценовите нива на вноса от трети държави, включително от КНР, са следвали същата тенденция на увеличение, както и цените на промишлеността на Съюза.
            
         
               (104)
            
            
               По време на разглеждания период средната себестойност на единица продукция се е увеличила с 21 %, докато съответното увеличение на средната единична продажна цена е било 50 %.
            
         5.5.   Трудова заетост, производителност и заплати
   
   
      Таблица 10
   
   
      Трудова заетост
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               93
            
            
               91
            
            
               100
            
         
               Промяна за годината
            
            
               —
            
            
               –7 %
            
            
               –2 %
            
            
               9 %
            
         
               
                  Източник: Проверени отговори на въпросника на промишлеността на Съюза.
            
         
      
   
      Таблица 11
   
   
      Производителност
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               101
            
            
               119
            
            
               108
            
         
               Промяна за годината
            
            
               —
            
            
               1 %
            
            
               18 %
            
            
               –11 %
            
         
               
                  Източник: Проверени отговори на въпросника на промишлеността на Съюза.
            
         
      
   
      Таблица 12
   
   
      Заплати (EUR/служител)
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               94
            
            
               107
            
            
               117
            
         
               Промяна за годината
            
            
               —
            
            
               –6 %
            
            
               13 %
            
            
               10 %
            
         
               
                  Източник: Проверени отговори на въпросника на промишлеността на Съюза.
            
         
               (105)
            
            
               Като цяло трудовата заетост остава стабилна през разглеждания период, докато средните работни заплати са се увеличили със 17 %. Производителността се е увеличила с 8 % по време на същия период в резултат на увеличаването на производствения обем.
            
         5.6.   Рентабилност
   
   
      Таблица 13
   
   
      Рентабилност
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               161
            
            
               389
            
            
               671
            
         
               Промяна за годината
            
            
               —
            
            
               61 %
            
            
               228 %
            
            
               282 %
            
         
               
                  Източник: Проверени отговори на въпросника на промишлеността на Съюза.
            
         
               (106)
            
            
               Рентабилността на промишлеността на Съюза се е увеличила почти шесткратно от 2005 г. до РПП, достигайки високо ниво през РПП. Това увеличение на печалбите през 2007 г. и РПП е било в резултат на увеличените продажни цени вследствие на силното търсене на пазара за силиций, обусловено от преобладаващите изключително благоприятни икономически условия. Това се е наблюдавало въпреки увеличението на производствените разходи с 21 % през този период.
            
         5.7.   Инвестиции, възвръщаемост на инвестициите и способност за привличане на капитали
   
   
      Таблица 14
   
   
      Инвестиции и възвръщаемост на инвестициите
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               135
            
            
               310
            
            
               717
            
         
               Промяна за годината
            
            
               —
            
            
               35 %
            
            
               174 %
            
            
               408 %
            
         
               Възвръщаемост на инвестициите
            
            
               7 %
            
            
               14 %
            
            
               47 %
            
            
               96 %
            
         
               
                  Източник: Проверени отговори на въпросника на промишлеността на Съюза.
            
         
               (107)
            
            
               Инвестициите са се увеличили значително по време на разглеждания период, а именно шест пъти, което съответства на около 30 % от получените печалби. Промишлеността на Съюза е показала обвързаността си с пазара за силиций на Съюза, тъй като инвестициите са били свързани с увеличаване на производствения капацитет — или чрез инсталиране на нови съоръжения, или чрез модернизиране на съществуващите. Освен това промишлеността е инвестирала в металургичния процес за производство на силиций с висока чистота за използване в промишлените отрасли за слънчева енергия. Пред този нов продукт се разкриват много добри перспективи в бъдеще.
            
         
               (108)
            
            
               Разследването също така показа, че възвръщаемостта на инвестициите, т. е. нетната печалба от продукта преди данъчно облагане, изразена като процент от нетната балансова стойност на дълготрайните активи, определени за продукта, се е увеличила изключително по време на разглеждания период. При разследването не бяха намерени никакви доказателства, че промишлеността на Съюза е имала значителни проблеми при привличането на капитали.
            
         5.8.   Паричен поток
   
   
      Таблица 15
   
   
      Паричен поток
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               114
            
            
               348
            
            
               672
            
         
               Промяна за годината
            
            
               —
            
            
               14 %
            
            
               233 %
            
            
               325 %
            
         
               
                  Източник: Проверени отговори на въпросника на промишлеността на Съюза.
            
         
               (109)
            
            
               Паричният поток се е подчинявал на подобна тенденция като рентабилността, като се е увеличил значително по време на разглеждания период.
            
         5.9.   Растеж
   
   
               (110)
            
            
               По време на разглеждания период промишлеността на Съюза не е успяла да се възползва напълно от значителния растеж на потреблението, като е използвала 80 % от производствения си капацитет и е загубила два процентни пункта от пазарния си дял. Въпреки действащите мерки, основно китайският внос е усвоил увеличението на потреблението, като по-голямата част от количествата са били в режим на активно усъвършенстване.
            
         5.10.   Ниво на дъмпинговия марж
   
   
               (111)
            
            
               Въпреки действащите мерки, по време на РПП значителният дъмпинг е продължил, макар и на по-ниски нива от установените при първоначалното разследване, като това личи както от данните, предоставени от единствения съдействащ производител износител, получил ИТ, така и от изчисленията, направени въз основа на наличните факти.
            
         5.11.   Възстановяване от последиците на предходния дъмпинг
   
   
               (112)
            
            
               Промишлеността на Съюза, в положителен икономически контекст, е успяла да се възстанови от предходния дъмпинг, по-специално по отношение на обема на продажбите, продажните цени и рентабилността. При все това следва да се припомни, че дъмпинговите маржове са останали значителни.
            
         5.12.   Износ на промишлеността на Съюза
   
   
      Таблица 16
   
   
      Обем на износа на промишлеността на Съюза
   
   
                
            
            
               2005 г.
            
            
               2006 г.
            
            
               2007 г.
            
            
               РПП
            
         
               Индекс
            
            
               100
            
            
               72
            
            
               168
            
            
               27
            
         
               Промяна за годината
            
            
               —
            
            
               –28 %
            
            
               96 %
            
            
               – 141 %
            
         
               
                  Източник: Проверени отговори на въпросника на промишлеността на Съюза.
            
         
               (113)
            
            
               Износът на силиций от промишлеността на Съюза е спаднал с повече от 50 % през разглеждания период, най-вече през РПП. Докато при сравнение този спад може да изглежда драстичен, в абсолютни стойности той не е така значителен, тъй като промишлеността на Съюза не е ориентирана към износ. Производителите от Съюза са силно обвързани с пазара на Съюза. Следва да се отбележи обаче, че някои производители от Съюза притежават свързани дружества извън Съюза, които произвеждат и пласират продукти на тези пазари, като по този начин се намалява нуждата от износ от Съюза.
            
         5.13.   Заключение относно състоянието на промишлеността на Съюза
   
   
               (114)
            
            
               Антидъмпинговите мерки са имали безсъмнено положително въздействие върху състоянието на промишлеността на Съюза. По време на разглеждания период всички основни показатели по отношение на вредата като производство, производителност, запаси, обем на продажбите, продажни цени, инвестиции, рентабилност и паричен поток, са показали положително развитие. Реализираната по време на РПП печалба отразява факта, че това се е осъществило през един изключително благоприятен период от икономическия цикъл.
            
         
               (115)
            
            
               Що се отнася до пазарния дял на промишлеността на Съюза, тенденцията на лек спад би могла да се приеме за свидетелстваща за претърпяна вреда от гледна точка на факта, че въпреки наличния производствен капацитет промишлеността на Съюза не е успяла да се възползва от увеличеното потребление.
            
         
               (116)
            
            
               В заключение, предвид положителното развитие на показателите, отнасящи се до промишлеността на Съюза, се счита, че промишлеността на Съюза не е претърпяла съществена вреда по време на разглеждания период. Поради това беше проучено дали съществува вероятност за повторение на вредата, ако се допусне от отпадане на мерките.
            
         Ж.   ВЕРОЯТНОСТ ОТ ПОВТОРЕНИЕ НА ВРЕДАТА
   
   1.   Обобщение на анализа на вероятността от продължаване на дъмпинга и за повторение на причиняващия вреда дъмпинг
   
   
               (117)
            
            
               Следва да се припомни, че въпреки действащите мерки китайският внос се е увеличил значително и е придобил основната част от пазарния дял, загубен от вноса от трети държави. Производителите износители от КНР са продължили да осъществяват дъмпинг на значителни нива. С оглед на това няма основание да се счита, че производителите износители от КНР ще спрат да осъществяват дъмпинг. Освен това, ако мерките не бяха въведени по време на РПП, цените на предназначения за свободно обращение китайски внос биха подбили тези на промишлеността на Съюза с 12 %.
            
         
               (118)
            
            
               Следва също така да се отбележи, че през 2007 г., след процедура с оглед заобикаляне на мерките, действието на мерките е разширено към вноса на силиций, изпратен от Република Корея, независимо дали е деклариран с произход от Република Корея. Разширяването на действието на мерките е имало положително въздействие, тъй като вносът на силиций от Република Корея е спаднал рязко.
            
         
               (119)
            
            
               Разследването показа, че китайските производители са разполагали със значителен свободен капацитет по време на РПП, а именно около 540 000 тона. Въпреки очакваното увеличение на търсенето в КНР се очаква, както е обяснено в съображение 74, свръхкапацитетът да се запази през следващите години.
            
         
               (120)
            
            
               Както вече беше посочено, пазарът на Съюза е основен за КНР, тъй като на другия ключов пазар за износ — САЩ, са въведени строги антидъмпингови мерки срещи КНР и поради това той е практически недостъпен за китайския износ.
            
         
               (121)
            
            
               Бе констатирано, че китайските цени на внос са средно с 15 % по-ниски от вносните цени на трети държави и само през РПП са били по-високи с 5 %. Предвид интереса на китайските производители износители към пазара на Съюза се очаква, че ако мерките бъдат отменени, огромен обем износ на цени под тези на трети държави ще бъде насочен към пазара на Съюза, което ще доведе до силно понижаване на цените.
            
         
               (122)
            
            
               EUSMET изказа твърдението, че 56-процентният пазарен дял на вноса от трети държави на фона на сравнително малкия пазарен дял на китайския внос е оказал по-решаващо въздействие върху пазарния дял на производителите на Съюза през РПП, особено при положение че вносът от трети държави е бил на цени с 5 % по-ниски от китайските. В това отношение беше констатирано, че въпреки по-ниските с 5 % цени на вноса от трети държави в сравнение с тези на вноса от КНР през РПП, пазарният дял на вноса от трети държави е намалял с 4 % между 2007 г. и РПП, докато пазарният дял на вноса от КНР се е увеличил с 34 % (вж. таблици 2 и 3 по-горе). Пазарният дял на промишлеността на Съюза е останал непроменен през същия период. При тези обстоятелства не може да бъде заключено, че вносът от трети държави е оказал решаващо въздействие върху пазарния дял на промишлеността на Съюза през РПП.
            
         
               (123)
            
            
               Бе изказано твърдението, че при оценяването на вероятното развитие на китайските експортни цени Комисията не е взела предвид вероятното увеличение на производствените разходи, дължащо се по-специално на по-високи разходи за електроенергия, недостиг на електроенергия, увеличени инвестиционни разходи, висока инфлация и увеличение на цените на суровините и на разходите за международен превоз. Дори разходите за електроенергия в Китай да се увеличат, те не са единственият значителен разходен елемент. Освен това не бяха представени данни относно размера на подобно увеличение и точното му въздействие върху общите разходи и произтичащите от това продажни цени. Що се отнася до останалите елементи на разходите, те или се основават единствено на очаквания, или не са достатъчно обосновани и количествено изразени, за да позволят извличането от тях на обосновани заключения. Следва също да бъде отбелязано, че е погрешно да се допуска, че експортните цени се основават непременно на нивото на производствените разходи, тъй като различни други фактори, като например държавни политики или въпроси, свързани с предлагането и търсенето, също могат да окажат влияния върху ценовото ниво.
            
         
               (124)
            
            
               Бе констатирано също така, че на пазарите на трети държави, където не са наложени антидъмпингови мита, китайските експортни цени по време на РПП са били на по-ниски нива от тези в Съюза.
            
         
               (125)
            
            
               Поради това се стигна до заключението, че е налице продължаване на дъмпинга, както и вероятност от увеличаване на обема на дъмпинговия внос, оказващ натиск за понижаване на цените в Съюза, най-малкото в краткосрочен план, ако мерките бъдат отменени. С оглед на горното няма никакво основание да се счита, че цените на КНР ще се увеличат. Следователно съществува вероятност от повторение на вредата, тъй като това би оказало отрицателно въздействие върху рентабилността на промишлеността на Съюза, както и върху нейното финансово възстановяване, наблюдавано по време на РПП.
            
         2.   Въздействие на дъмпинговия внос върху промишлеността на Съюза — показатели и вероятно развитие по време на периода след РПП
   
   
               (126)
            
            
               По време на период на увеличаващо се потребление пазарният дял на промишлеността на Съюза и пазарният дял на вноса от трети държави са намалели, докато пазарният дял на китайския внос се е увеличил значително. Предвид тези противоречиви показатели (т. е. възстановяване на промишлеността на Съюза като цяло, но загуба на пазарен дял) и факта, че РПП е бил изключително благоприятен период от икономическия цикъл, развитието след РПП бе проучено с цел да се добие по-ясна представа за вероятните бъдещи тенденции. Следва също така да се припомни, че вероятността от повторение на вредата вследствие на натиска за понижаване на цените може да бъде подсилена също така от развитието на глобалната икономика и от оказаното от нея въздействие върху търсенето и потреблението.
            
         
               (127)
            
            
               Въз основа на коригирани данни на Евростат и на информацията, предоставена от промишлеността на Съюза относно развитието на обема на продажбите и на цените в Съюза за периода от януари 2009 г. до септември 2009, се наблюдава ясна и продължителна тенденция на спад в обема на продажбите на промишлеността на Съюза на пазара на Съюза. Обемът на продажбите е възлизал на 52 % от продадените количества през съответните девет месеца от 2008 г., въпреки че средните продажни цени са запазили нивата си от 2008 г. поради дългосрочни договори и съкращаване на производството.
            
         
               (128)
            
            
               Що се отнася до рентабилността на промишлеността на Съюза, отчетено е силно отрицателно развитие. Нивата на печалбите постоянно са се свивали и са достигнали ниски нива, дори под целевата печалба от 6,5 %, определена по време на първоначалното разследване.
            
         
               (129)
            
            
               Следва да се отбележи, че поради световната икономическа криза търсенето в Съюза е намаляло значително. Това е оказало отрицателно въздействие върху обема на продажбите и рентабилността на пазара на Съюза. Финансовото състояние на промишлеността на Съюза се е влошило, като е повишило уязвимостта на промишлеността на Съюза. При тези обстоятелства промишлеността на Съюза не би била в състояние да преодолее отрицателното въздействие на увеличения дъмпингов внос от КНР. Това състояние вероятно би се влошило допълнително поради натиска на подобен внос.
            
         
               (130)
            
            
               Китайският внос е намалял както по отношение на обема, така и на цените, като първото намаление е по-значително. По отношение на цените, тези на вноса от Китай са намалели в по-голяма степен от цените на промишлеността на Съюза (8 % спрямо съответно 2 %). За периода след РПП не е констатирано подбиване или занижаване на цените. При все това, ако мерките не бяха въведени, цените на вноса от Китай биха подбили тези на промишлеността на Съюза с 3 % и биха довели до занижаване на цените в размер на 11 %. Освен това бе констатирано, че ако мерките бъдат отменени, вносните цени за количествата, предназначени за свободния пазар, биха подбили тези на промишлеността на Съюза с 22 % и занижаването на цените би достигнало 38 %.
            
         
               (131)
            
            
               Бе констатирано също така, че през РПП китайските експортни цени на пазарите на трети държави, които не са защитени с антидъмпингови мита, са били много по-ниски от тези за Съюза, както е посочено в съображение 123. Това показва, че по време на икономически спад натискът за понижаване на цените се увеличава.
            
         
               (132)
            
            
               Въз основа на горното и предвид ясната тенденция на влошаване на финансовото състояние на промишлеността на Съюза се стигна до заключението, че ако се допусне отпадане на мерките, е вероятно повторение на вредата.
            
         3.   Заключения относно вероятността от повторение на вредата
   
   
               (133)
            
            
               Бе преценено, че ако мерките бъдат отменени, ще съществува вероятност от значително увеличаване на дъмпинговия внос от КНР в Съюза, съпътстван от натиск за понижаване на цените. Подобно състояние би застрашило не само направените от промишлеността на Съюза инвестиции за развитие и модернизиране на нейното производство, но и развитието на ново производство на силиций за промишления отрасъл за слънчева енергия, което представлява един бъдещ пазар. Нещо повече, вероятността от повторение на вредата се засилва от наблюдавания напоследък икономически спад.
            
         З.   ИНТЕРЕС НА СЪЮЗА
   
   1.   Предварителна забележка
   
   
               (134)
            
            
               В съответствие с член 21 от основния регламент беше проучено дали продължаването на съществуващите антидъмпингови мерки би било в противоречие с интереса на Съюза като цяло. Определянето на интереса на Съюза се основаваше на преценка на всички съответни интереси, т.е. на промишлеността на Съюза, на вносителите/търговците и на потребителите на разглеждания продукт.
            
         
               (135)
            
            
               Следва да се припомни, че при предишните преразглеждания не бе счетено, че приемането на мерки е в противоречие с интереса на Съюза. Освен това, тъй като настоящото разследване представлява преразглеждане с оглед изтичане на срока на действие, то изисква анализ на ситуация, при която вече са били въведени антидъмпингови мерки, и оценка на всякакво прекомерно отрицателно въздействие върху страните, засегнати от настоящите антидъмпингови мерки.
            
         
               (136)
            
            
               Въз основа на това беше проучено дали въпреки заключението, че има вероятност от продължаване на дъмпинга и от повторение на вредата, са налице убедителни основания, които в конкретния случай биха довели до заключението, че запазването на мерките не е в интерес на Съюза.
            
         2.   Интереси на промишлеността на Съюза
   
   
               (137)
            
            
               Следва да се припомни, че високите маржове на печалба, достигнати през 2007 г. и РПП, са били в резултат на увеличението на продажните цени. Не се очаква този фактор да се запази през следващите години.
            
         
               (138)
            
            
               Промишлеността на Съюза е доказала, че е жизнеспособна и конкурентоспособна промишленост, която е в състояние да се адаптира към променящите се пазарни условия. По-специално това бе потвърдено от положителното развитие на всички основни показатели по отношение на вредата по време на разглеждания период. Продължаването на действието на мерките след последното преразглеждане с оглед изтичане на срока на действието им допринесе за възстановяването на финансовото състояние на промишлеността на Съюза, и по-специално на ценовите нива на пазара на Съюза.
            
         
               (139)
            
            
               По време на разглеждания период промишлеността на Съюза показа своята обвързаност с пазара за силиций на Съюза и подобри значително своята ефективност. Промишлеността на Съюза направи значителни инвестиции не само за увеличаване на своя производствен капацитет, но и за развиване на научните изследвания и технологии, свързани с металургичния процес за производството на силиций с висока чистота за нуждите на промишления отрасъл за слънчева енергия.
            
         
               (140)
            
            
               Пазарът за силиций за нуждите на промишления отрасъл за слънчева енергия е нов и изключително перспективен пазар поради очакваното повишено използване на слънчева енергия през следващите години. Поради това участието на промишлеността на Съюза на този нов пазар е от съществено значение. В тази връзка двама производители от Съюза планират изграждането в Съюза на два нови завода за силиций за промишления отрасъл за слънчева енергия, които да задоволят част от нуждите на пазара на Съюза. Следва да се отбележи, че осъществените инвестиции в тази нова пазарна ниша са силно зависими от съществуването в ЕС на традиционното производство на силиций, който е основна суровина за производството на силиций за нуждите на промишления отрасъл за слънчева енергия.
            
         
               (141)
            
            
               Нещо повече, един от производителите от Съюза обяви своите планове за инвестиции в нови съоръжения в КНР, с цел да бъдат задоволени очакваните нараснали нужди на китайския пазар както от традиционен силиций, така и от силиций за нуждите на промишления отрасъл за слънчева енергия.
            
         
               (142)
            
            
               Както беше посочено по-горе, ако се допусне отпадане на мерките, рискът от повторение на вредата би бил много голям и би застрашил направените напоследък инвестиции от страна на промишлеността на Съюза. Следователно в интерес на промишлеността на Съюза е мерките срещу дъмпинговия внос от КНР да бъдат запазени.
            
         3.   Интереси на несвързани вносители/търговци
   
   
               (143)
            
            
               Комисията изпрати въпросници на всички известни несвързани вносители/търговци. Отговори бяха получени от двама несвързани вносители, които също така са потребители на разглеждания продукт. Становищата на тези дружества са разгледани в раздела за интересите на потребителите по-долу. Един вносител/търговец заяви интерес, но не отговори на въпросника.
            
         
               (144)
            
            
               Предвид факта, че освен снабдяването от КНР вносителите имат достъп също така до доставки на силиций както от производителите от Съюза, така и от източници от трети държави, които не са въвели антидъмпингови мита, като например Норвегия и Бразилия, на които се падат над 56 % от пазарния дял на Съюза, се счита, че конкуренцията на пазара на Съюза не е застрашена.
            
         
               (145)
            
            
               Въз основа на горното и предвид липсата на съдействие от всички търговци или на каквито и да било данни за обратното, се стигна до заключението, че действащите понастоящем мерки не са оказали съществено отрицателно въздействие върху тяхното финансово състояние, както и че продължаването на мерките не би засегнало вносителите.
            
         4.   Интереси на потребителите
   
   
               (146)
            
            
               Следва да се припомни, че EUSMET — сдружение на потребители в химическия сектор, подаде искането за настоящото междинно преразглеждане, ограничено до разглеждане на дъмпинга. Комисията изпрати въпросници до всички известни несвързани потребители и техните сдружения. Дванадесет потребители оказаха съдействие в разследването, като някои от тях са основните вносители на силиций от Китай, поставен в режим на активно усъвършенстване. Освен това едно друго сдружение на потребители оказа съдействие, като представи коментари.
            
         
               (147)
            
            
               Основните промишлени потребители на силиций в Съюза са химическата и алуминиевата промишленост, които представляват съответно 60 % и 40 % от потреблението на Съюза.
            
         
               (148)
            
            
               За химическата промишленост силицият е основната суровина за производството както на силикони с многобройни сфери на приложение, по-специално в отраслите на автомобилостроенето и строителството, така и на полисилиций, използван в електрониката и отрасъла за слънчева енергия. Делът на силиция в разходите за производство на различните видове силикони и полисилиций е бил между 2 % и 35 % в зависимост от производствения процес за всеки вид продукт надолу по производствената верига. В средно изражение обаче делът на силиция в общите разходи за производство на силикони е бил между 11 % и 21 %, а този за полисилиций — между 2 % и 10 %. При антидъмпингово мито от 19 % въздействието върху производствените разходи на потребителите от химическата промишленост, които получават цялото необходимо количество силиций от КНР, се очаква да бъде между 2 % и 4 %. За останалите потребители от химическата промишленост въздействието ще бъде по-слабо.
            
         
               (149)
            
            
               Някои от химическите дружества, оказали съдействие в разследването, са основните вносители на силиций от Китай, поставен в режим на активно усъвършенстване и поради това освободен от антидъмпингови мита. При все това те заявиха, че не са могли да преодолеят въздействието на митото или да го прехвърлят на своите клиенти, както и че режимът на активно усъвършенстване не ги е освободил от тежестта, наложена от действащите мерки, тъй като е трябвало да вложат значителни ресурси в тромави митнически и други административни процедури. Нещо повече, те считаха, че са били принудени да инвестират в нови съоръжения в КНР с цел да бъдат близо до източника на евтини суровини и да повишат своята конкурентоспособност на азиатския пазар.
            
         
               (150)
            
            
               За алуминиевата промишленост силицият също е важна суровина за производството на леярски сплави от алуминиеви рафинерии. Тези сплави се използват предимно от отраслите на автомобилостроенето и строителството. Делът на силиция в техните производствени разходи е между 8 % и 10 % в зависимост от качеството на използвания скрап със съдържание на силиций. Повечето от алуминиевите рафинерии, оказали съдействие при разследването, са закупували силиций от други трети държави, в които не са въведени антидъмпингови мита, поради факта, че основното местоназначение на продуктите им е пазарът на Съюза, и по тази причина те не могат да се ползват от режима на активно усъвършенстване. При антидъмпингово мито от 19 % въздействието върху производствените разходи на потребителите от алуминиевата промишленост, които получават цялото необходимо количество силиций от КНР, се очаква да бъде около 2 %. За останалите потребители от алуминиевата промишленост въздействието ще бъде по-слабо. Разследването показа, че рентабилността на алуминиевите рафинерии не е особено висока и следователно увеличението на цените на силиция оказва отрицателно въздействие върху техните печалби поради ограничения им марж.
            
         
               (151)
            
            
               В химическата промишленост работят около 14 000 души, а в алуминиевата — 6 000. По време на разглеждания период трудовата заетост в химическата промишленост се е увеличила с 8 %, докато в алуминиевата нивото се е запазило стабилно.
            
         
               (152)
            
            
               Всички потребители изразиха силно несъгласие с продължаването на действието на мерките, позовавайки се на факта, че те са били приложими твърде дълго, изкуствено са повишили ценовите нива за силиция на пазара на Съюза, независимо от произхода, и промишлеността на Съюза не е претърпяла вреда по време на РПП. При все това, предвид изключително високия пазарен дял на китайските износители на силиций, предназначен за активно усъвършенстване, и конкуренцията в областта на силиция, предназначен за свободно обращение, това становище не може да бъде счетено за основателно. Макар в действителност да беше констатирано, че като цяло на промишлеността на Съюза не е била нанесена вреда, въпросът за вероятността от повторение на вредата трябва да бъде разгледан и в рамките на преразглеждане с оглед изтичане на срока на действие. Както бе посочено по-горе (вж. по-специално съображение 133), подобна вероятност бе констатирана в настоящия случай.
            
         
               (153)
            
            
               EUSMET заяви, че през РПП на пазара на Съюза е имало недостиг на силиций, което е доказано с твърдението на сдружението, че поръчки на някои от членовете му не са били изпълнени от производители от трети държави. Това твърдение обаче не бе обосновано. При оценяването на наличния капацитет на пазара EUSMET е взел предвид единствено капацитета на производителите от Съюза, без да отчете вноса от трети държави, включително от Китай, поставен под режима на активно усъвършенстване. Следователно в заключение се поддържа стоновището, че не е имало недостиг и че търсенето на пазара е можело да бъде задоволено чрез продажбите на промишлеността на Съюза и количествата от внос.
            
         
               (154)
            
            
               EUSMET изрази също твърдението, че промишлеността на Съюза целенасочено ограничава производството чрез сезонно спиране на работата и така ограничава продажбите на пазара на Съюза, за да контролира продажните цени. Един производител от Съюза е имал периоди на престой, но през тях той е разполагал с достатъчно складови наличности, за да може да осъществява доставки за клиентите си в съответствие с действащите дългосрочни договори. Друг производител от Съюза е осъществил някои намаления на производството, но само след РПП и то без да ги повтори. Поради това твърдението на EUSMET, че спирането на производството е имало за цел контролиране на цените, бе счетено за неоснователно.
            
         
               (155)
            
            
               Разбираемо е, че потребителите искат да имат свободен достъп до евтини суровини с цел да повишат своята конкурентоспособност. Те считат свободата на избор на източник на доставка за съществена, тъй като неограниченият достъп до силиций според тях ще придобива все по-голямо значение в бъдеще поради очакването увеличение на търсенето на силиций до 2013 г., което до голяма степен се дължи на проектите в сферата на промишления отрасъл за слънчева енергия. EUSMET заяви, че с очакваното увеличение на търсенето на пазара на Съюза за силиций през периода до 2013 г. твърдяният недостиг ще се увеличи. При все това, представените данни, на които са основани допусканията, показват, че дори през 2013 г. потреблението в Съюза ще бъде на по-ниско ниво от потреблението през разглеждания период. Поради това не съществува причина бъдещото търсене на силиций да не може да бъде задоволено. Освен това свободата на избор на източник на доставка не може сама по себе си да оправдае приемането на дъмпингови практики. Конкуренцията на пазара на Съюза изисква равнопоставеност за всички оператори.
            
         
               (156)
            
            
               Потребителите от химическата промишленост посочиха също така, че промишлеността на Съюза ще продължи да бъде важен източник на доставки като гаранция за бързо снабдяване с разглеждания продукт, надеждност на доставките и по-високо качество на продукта в сравнение с това на китайския продукт.
            
         
               (157)
            
            
               Независимо от това, разследването показа, че действащите мерки не са оказали някакво съществено отрицателно въздействие върху тяхната стопанска дейност. По-специално, някои потребители от химическата промишленост значително са увеличили своя внос на силиций от КНР по време на разглеждания период и повечето от тях са били в добро финансово състояние. Накратко, бе счетено, както и при предишните преразглеждания с оглед изтичане на срока на действие, че продължаването на мерките не би оказало съществено отрицателно въздействие върху промишлените потребители, имайки предвид и факта, че нивото на предложените мерки ще бъде намалено съществено.
            
         5.   Заключение относно интереса на Съюза
   
   
               (158)
            
            
               С оглед на горното се стига до заключението, че не съществуват убедителни аргументи срещу продължаването на действието на антидъмпинговите мерки.
            
         И.   АНТИДЪМПИНГОВИ МЕРКИ
   
   
               (159)
            
            
               Всички страни бяха информирани за съществените факти и съображения, на които се основаваше намерението да се направи препоръка за запазване на мерките, но на по-ниски нива. Също така им беше даден срок за представяне на становища и искания след разгласяване на основните факти и съображения. Съответните направени постъпки бяха анализирани, но не доведоха до промяна на съществените факти и съображения, въз основа на които бе взето решение за запазване на антидъмпинговите мерки.
            
         
               (160)
            
            
               В резултат на междинното преразглеждане в съответствие с член 11, параграф 3 от основния регламент и в съответствие с член 9, параграф 4 от основния регламент, следва да бъде наложено антидъмпингово мито върху вноса на разглеждания продукт с произход от КНР на нивото на по-ниското от двете — маржа на вредата, върху който са основани действащите мерки, и дъмпинговите маржове, констатирани при настоящото преразглеждане.
            
         
               (161)
            
            
               Следователно мерките ще бъдат установени на нивото на констатираните дъмпингови маржове, т.е.16,3 % за единственото дружество, получило ИТ, и 19,0 % за всички останали дружества.
            
         
               (162)
            
            
               Въз основа на това мерките, чийто обхват на действие е разширен с Регламент (ЕО) № 42/2007 на Съвета (13) към вноса на силиций, изпратен от Република Корея, независимо дали е деклариран с произход от Република Корея, след проведено разследване в съответствие с член 13 от основния регламент, следва да бъдат запазени, но на нивата, посочени в съображение 161.
            
         
               (163)
            
            
               От износителите от Република Корея, които възнамеряват да подадат искане за освобождаване от разширеното по обхват антидъмпингово мито в съответствие с член 13, параграф 4 от основния регламент, ще бъде поискано да попълнят въпросник с цел на Комисията да бъде дадена възможност да прецени дали такова освобождаване е основателно. Такова освобождаване може да бъде предоставено след оценка на пазарната ситуация на разглеждания продукт, производствения капацитет и степента на използване на капацитета, снабдяването и продажбите, а също и вероятността от продължаване на практиките, за които не съществува достатъчно основание или икономическа обосновка, както и доказателства за дъмпинг. Обикновено Комисията извършва и посещение за проверка на място. Искането следва да бъде изпратено до Комисията, заедно с цялата необходима информация, и по-специално всяко изменение в дейностите на дружеството, свързани с производството и продажбите за износ на разглеждания продукт,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се окончателно антидъмпингово мито върху вноса на силиций, понастоящем класиран в код по КН 2804 69 00, с произход от Китайската народна република.
   2.   Ставката на окончателното антидъмпингово мито, приложимо към нетната цена франко границата на Съюза преди обмитяване, за продукта, описан в параграф 1 и произвеждан от дружествата, изброени по-долу, е следната:
   
               Дружество
            
            
               Митническа ставка
            
            
               Допълнителен код по ТАРИК
            
         
               Datong Jinneng Industrial Silicon Co., Pingwang Industry Garden, Datong, Shanxi
            
            
               16,3 %
            
            
               A971
            
         
               Всички останали дружества
            
            
               19 %
            
            
               A999
            
         3.   Запазва се разширяването на обхвата на окончателното антидъмпингово мито, приложимо за вноса от „всички останали дружества“ в Китайската народна република (т.е. 19,0 %), към вноса на продукта, описан в параграф 1, изпратен от Република Корея, независимо дали е деклариран с произход от Република Корея (код по ТАРИК 2804690010).
   4.   Освен ако не е предвидено друго, се прилагат действащите разпоредби в областта на митническото облагане.
   Член 2
   1.   Исканията за освобождаване от разширеното по обхват мито, посочено в член 1, параграф 3, се подават в писмен вид на един от официалните езици на Съюза и трябва да бъдат подписани от упълномощен представител на заявителя.
   2.   Искането трябва да бъде изпратено на следния адрес:
   
               European Commission
            
         
               Directorate-General for Trade
            
         
               Directorate B
            
         
               Office: N-105 04/17
            
         
               1049 Bruxelles/Brussel
            
         
               BELGIQUE/BELGIË
            
         
               Φакс +32 22956505
            
         3.   В съответствие с член 13, параграф 4 от Регламент (ЕО) № 1225/2009 Комисията, след консултация с Консултативния комитет, може с решение да разреши освобождаването на вноса от дружества, които не заобикалят антидъмпинговите мерки, наложени с настоящия регламент, от разширеното по обхват мито, посочено в член 1, параграф 3.
   Член 3
   Настоящият регламент влиза в сила в деня след публикуването му в Официален вестник на Европейския съюз, като срокът му на действие е пет години.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 май 2010 година.
      
         
            За Съвета
         
         
            Председател
         
         M. SEBASTIÁN
      
   
   
      (1)  ОВ L 343, 22.12.2009 г., стр. 51.
   
      (2)  ОВ L 66, 4.3.2004 г., стр. 15.
   
      (3)  ОВ L 198, 28.7.1990 г., стр. 57.
   
      (4)  ОВ L 13, 19.1.2007 г., стр. 1.
   
      (5)  ОВ C 254, 7.10.2008 г., стр. 9.
   
      (6)  ОВ C 51, 4.3.2009 г., стр. 17.
   
      (7)  ОВ L 66, 4.3.2004 г., стр. 15.
   
      (8)  ОВ L 345, 16.12.1997 г., стр. 1.
   
      (9)  CRU, март 2009 г.
   
      (10)  ОВ L 66, 4.3.2004 г., стр. 15.
   
      (11)  ОВ L 13, 19.1.2007 г., стр. 1.
   
      (12)  Източник: Статистически данни за китайския износ.
   
      (13)  ОВ L 13, 19.1.2007 г., стр. 1.